text: Два нови случая на COVID 19 в областта, мъж приет спешно в Инфекциозно - Kardjali.bgvesti.NET
  11:00, 13 сеп 2020 г.
  Два нови случая на заразени с COVID 19 са регистрирани през вчерашният ден в област Кърджали. Единият вирусоносител е мъж на 61 г. от региона, който веднага е приет на лечение в инфекциозното отделение на Многопрофилната болница за активно лечение "Д-р Атанас Дафовски".
  Заразена се оказа и жена на 44 години от Кърджали. Тя е в добро общо здравословно състояние и е на домашно лечение.
  Двамата пациенти не са били контактни с установени вече заразени. Те са се изследвали по свое собствено желание и тестовете са се оказали положителни.
  В момента експерти от Районната здравна инспекция издирват контактните на тях лица, за да им връчат предписания за карантина.
  Това съобщи за Кърджали бг вести д-р Таня Беловска, директор на Дирекция"Надзор на заразните болести" в Районната здравна инспекция-Кърджали.